OpenLLM-France/wikimedia huggingface dataset:
# Hartzidura ilun

Hartzidura iluna biohidrogenoa sortzen duen prozesu bati deritzo, molekula organikoak katabolizatzerakoan. Fotohartziduraren aldean (biohidrogenoa ere sortzen duena), hartzidura iluna argirik gabe ere buru daiteke. Oxigenorik gabeko prozesua da
Hartzidura iluna, ikuspuntu biokimiko batetik, ez da hartzidura zehatz bat, hartzidura butiriko, azetiko edo laktikoa bezalakoa. Kontzeptu horrek produktu baten sorrerari lotuta dago: argirik gabe hidrogenoa sortzeko gaitasuna duen edozein hartzidura motari hartzidura ilun deitzen zaio.
Prozesu biokimiko hau bakterio batzuek egiten dute. Clostridium, Desulfovibrio eta enterobakterio batzuk dira garrantzitsuenak. Bakterio horiek funtsezko entzima bat dute, hidrogenasa izenekoa, substratu organikoen oxidazioan sortzen diren elektroiak protoi askeekin elkartzen dituena, H$_2$ sortuz. Hidrogenasak oxigenorik gabe funtzionatzen du, oxigenoaren presentziak entzima inaktibatzen baitu.
Hidrogeno berdearen sorrera erregai fosilak erabili gabe da gaur egungo erronka teknologiko handienetariko bat klima aldaketari aurre egiteko. Horregatik, biohidrogenoaren sorrera hartzidura ilunaren bidez biomasa edo hondakin organikoak erabiliz substratu gisa aukera oso interesgarria da, azken urteotan sakon ikertzen ari dena.
Biohidrogenoa sor daiteke, besteak beste, hondakin-uren araztegietan. Hondakin-uren osagai organikoak dira kasu honetan biohidrogenoaren ekoizpenerako behar diren substratuak. Hondakin-uren tratamenduaren fase batean sortzen diren lohiak bioerreaktore handietan tratatu egiten dira. Hor, lehen aipatutako mikrobioek H$_2$ sortzen dute hartzidurak burutzerakoan. Gero, sortutako H$_2$ hori beste mikrobio batzuek (arkeo metanogenoek) erabiltzen dute metano asko duen biogasa sortzeko. Biohidrogenoa sortzeko prozesu industrialetan, arkeo metanogeno horien jarduera saihestu egin behar da, sortutako H$_2$ desagetu ez dadin. Horrek esan nahi du sortutako biohidrogenoa banandu eta metatu behar dela arkeo metanogenoek erabili aurretik.
Hondakin organikoen edo biomasaren hartzidura iluna biohidrogenoa sortzeko ekuazio kimiko honen bidez adieraz daiteke:
    ${\ce {C6H12O6 + 2 H2O -> 2 CH3-COOH + 2 CO2 + 4 H2}}$
Edo ekuazio honen bidez ere (hartzidura butirikoa):
    ${\ce {C6H12O6 -> CH3-CH2-CH2-COOH + 2 CO2 + 2 H2}}$

## Erreferentziak

* ↑ Sołowski, Gaweł; Pastuszak, Krzysztof Modelling of dark fermentation of glucose and sour cabbage Heliyon, 7, 8, 01-08-2021
* ↑ Dark fermentation para producir gases renovables Genia bioenergy
* ↑ Garrido Romero, M. Biocombustibles y producción de biohidrógeno

## Kanpo estekak

* Datuak: Q5223512
# Hartzak Blues Band

Hartzak Blues Band Enkarterrin sortutako blues&rock taldea zen. 2013an sortu zen eta lau urte iraun zituen 2017an desegin zen arte.

## Diskografia

* Musika aldarrikatzen (2013, autoekoizpena) - 3 abesti
* Arima saldu (2015, autoekoizpena) - 4 abesti

## Erreferentziak

* ↑ Musika aldarrikatzen. (Noiz kontsultatua: 2018-01-12).
* ↑ Arima saldu. (Noiz kontsultatua: 2018-01-12).

## Kanpo estekak

* Datuak: Q61363533
# Hartzekodun

Hartzekoduna zor baten ordainketa edo obligazio bat betetzea exijitzeko eskubidea duen pertsona da, fisikoa zein juridikoa.

## Kanpo estekak

* Datuak: Q157165
# Henrico konderria (Virginia)

Henrico konderria (ingelesez: Henrico County) Virginiako konderri bat da, Ameriketako Estatu Batuetan. Hiriburua Richmond da. 2010eko zentsuaren arabera 306.935 biztanle zituen, Henrico kilometro koadroko azaleran.

## Geografia

Henrico konderriak 634,31 kilometro koadro ditu. Horietatik 29,03 ura dira. Beste 605,27 lurra dira. Biztanleria dentsitatea 483,89 da.

## Demografia

2010eko zentsoan bizi ziren 306.935 pertsonetatik 189.800 txuriak edo hispanoak dira. Horietatik hispano edo latino kategorian 15.001 dira. 89.449 beltzak edo afroamerikarrak. 844 amerikar natiboak ziren eta 112 Hawaii edo Pazifikoko irletako natiboak. 19.956 asiarrak ziren. Bestelako arraza bat kategorian 792 biztanle daude. Bukatzeko euren burua arraza bat baino gehiagotan 5.982 pertsonek kokatzen zuten.

### Biztanleria piramidea
## Kanpo estekak

* Datuak: Q341639
* Multimedia: Henrico County, Virginia / Q341639
# Henrietta (Texas)

Henrietta Texasko hiri bat da. Clay konderrian kokatua dago. 2010ean 3.141 biztanle zituen, 13,14 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q973936
* Multimedia: Henrietta, Texas / Q973936
# Henrietta (Missouri)

Henrietta Missourieko hiri bat da. Ray konderrian kokatua dago. 2010ean 369 biztanle zituen, 1,54 kilometro koadrotan banatuta.

## Ikus, gainera

* Ray konderria

## Kanpo estekak

* Datuak: Q967810
# Henrietta Hill Swope

Henrietta Hill Swope (1902ko urriaren 26a - 1980ko azaroaren 24a) estatubatuar astronomo bat izan zen. Gerard Swoperen alaba eta Herbert Bayard Swoperen alaba zen.
Swopek Walter Baaderekin lan egin zuen eta artikulu oso garrantzitsuak idatzi zituen.
1968an Astronomiako Annie Jump Cannon Saria irabazi zuen. Txileko Las Campanas behatokiko Swope teleskopioa eta asteroide gerrikoko 2168 Swope asteroidea bere omenez izendatuak izan ziren.
# Ineu

Ineu Errumaniako udalerri bat da, Bihor konderrian. 4.759 biztanle ditu, 18,52 kilometro koadroko azaleran banatuta.

## Herriak

Udalerrian honako herriak daude:
Ineu $^{(en)}$ Botean $^{(en)}$ Husasău de Criș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16425663
# Inez (Kentucky)

Inez Kentuckyko hiri bat da. Martin konderrian kokatua dago. 2010ean 717 biztanle zituen, 4,46 kilometro koadrotan banatuta.

## Ikus, gainera

* Martin konderria

## Kanpo estekak

* Datuak: Q2409161
* Multimedia: Inez, Kentucky / Q2409161
# Inexa de Gaxen (pastorala)

Inexa de Gaxen pastorala Itxaro Bordak idatzitako lana da, 2024ko ekainaren 15ean eta 16an Bastidan, eta irailaren 21ean eta 22an Bardozen, Xarnegu eskualdeko lagunek taularatua non 104 herritarrrek parte hartu zuten. Inexa de Gaxen emakumearen istorioa jaso zuen pastoralak. Pantxika Urrutik errejent kargua du. Berezitasun bat ukanen du pastoralak, bi hizkuntzatan izanen baita: euskaraz eta okzitanieraz.

## Inexa de Gaxen

14 urte zituela, 1580an, sorginkeriagatik salatu zuten. Urtubiako jaunak Hendaian atxilo hartu zuen gaztea, eta 18 urte bete arte ez zuten askatu, orduan Akizeko apezpikuak zuritu baitzuen. Irunen atzeman zuen aterpea, eta han Pedro de Sanza Hondarribiako soldaduarekin ezkondu zen. 1611n sorginkeria leporatu zioten berriro. Akusazioak gorabehera, irmo jarraitu zuen eta berriz errugabetzea lortu. Hala ere, erbestera behartua izan zen, Bidasoko ontzi batean. Gaxen Inesaren azken patua misterio bat da oraindik... Hala dio, bederen, hari buruz gurera arte heldu den informazio apurrak.
Itxaro Bordak azaldu zuenez «Ikerketa lan bat egin dut sorginkeriaren inguruan, Lapurdiko sorgin auziei buruz, eta giroari buruzko lanketa bat egin dut. Inesa Gaxeni buruzko ikerketak ere egin ditut: badira hatz historikoak, baina askotan fikzioarekin bete behar dira falta diren elementuak».

## Okzitanieraz ere bai

Hastapenean euskaraz izanen zela uste bazuen ere, Xarneguko herritarrekin mintzatzean ohartu zen «bi hizkuntzek presentzia» izan dutela leku horretan. Xarnegu eremuko berezitasuna da «bi nortasunek bakarra» osatzen dutela, Urrutiren arabera. «Ber familian okzitaniarrak eta euskaldunak badira, eta naturala da haientzat». Hala, Bordak idatzitakoa Yvan Bareyrek itzuli du okzitanierara, «pertsonaia zehatz batzuentzat eta kantuentzat».

## Erreferentziak

* 1 2 3 Oihana Teyseyre: "'Inesa de Gaxen' pastorala emanen dute Xarnegun", Berria. 2024/06/15a, 581. 24. or..
* ↑ https://www.kazeta.eus/eu/info_kz/20240418/xarnegutarren-pastorala-inesa-de-gaxen-biziberritzear-da

## Ikus, gainera

* Pastoral
* Itxaro Borda

## Kanpo estekak

* Pastorala aurkezteko webgunea.
* Datuak: Q126688684
# Inetd

Inetd (InterNET services Daemon) Unix sistema eragiletan dagoen demonioa (programa egoiliarra) da. Sare eskariak jasotzen dituen demonio espezializatu bat da.
Unix-en, sare zerbitzua bakoitza, dagokion demonioak hornitzen du. Horrela, TELNET, FTP, SMTP, bezalako zerbitzu bakoitzak demonio bat du. Hala ere, baliabideen kontsumoa dela eta, programa hauek ez daude martxan etengabean, Unix makina batek eskaini ditzakeen sare zerbitzuak asko baitira. Etengabean egikaritzen da, sare eskariei erantzuna emateko.

## Funtzionamendua

Eskaera bat jasotzen denean, Inetd-k eskatutako zerbitzua hornitzen duen demonioa deituko du, dagokion atakan lotuko du eta ondoren “entzuten” jarraituko du. Honela, jasotako eskariak erantzuteko zerbitzariak bakarrik egikarituko dira.

## Konfigurazioa

Unix-en, Inetd-ren funtzionamentua konfigurazio fitxategi baten bitartez parametrizatzen da. Fitxategi hau, orokorrean, /etc/inetd.conf da, eta formatu hau dauka:
Zerbitzua Socket Protok. Itxaron Erabiltz. Progr. Argument.
non, beste datu batzuen artean:
   * Zerbitzuaren izena
   * Socket mota (normalean, stream edo dgram –datagrama-)
   * Erabilitako protokoloa (normalean TCP edo UDP)
   * Erabiltzailea (zein pribilegioekin egikarituko den zerbitzaria)
Ondoren zerbitzu hau hornitzeko egikaritu behar den programa eta bere argumentuak agertzen diren.
Konfigurazio fitxaregiko lerro bat hau izan daiteke: pop-3 stream tcp nowait root /usr/sbin/tcpd ipop3d ftp stream tcp nowait root /etc/ftpd ftpd
* imap stream tcp nowait root /usr/sbin/tcpd imapd
Inetd.conf konfigurazio fitxategi hau da, hornitu behar ez ditugun zerbitzuak desgaitzeko tokia; hau segurtasun politika ona da, behar ez diren sistemako sarbideak izten dituelakoko. Egin behar den gauza bakarra, lerroak irazkintzea da (# bat aurrean ezarriz), eta berriro inetd abiatu.

## Ikus,Gainera

* Xinetd
* Web zerbitzu
* Sare ataka

## Kanpo estekak

* Datuak: Q976171
# Inexorable (filma)

Inexorable 2021eko Fabrice Du Welz belgikar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Marcel Bellmer idazlea da, eta 'Inexorable' bere aurreko nobela arrakastatsuari segida emango dion nobelarentzako inspirazio bila dabil. Bere emaztearen sendiaren luxuzko etxera joango da bizitzera, familiarekin. Bizitza berrira ohitzen ari den bitartean, emakume gazte baten silueta agertuko zaio etxe parean, eta misterioa areagotuko da...

## Aktoreak

* Benoît Poelvoorde: Marcel Bellmer
* Alba Gaïa Bellugi: Gloria
* Mélanie Doutey: Jeanne
* Jackie Berroyer
* Anaël Snoek: Paola

## Erreferentziak

* ↑ «Inexorable» Berria 2022-04-02 CC BY-SA 4.0 lizentziapean.

## Kanpo estekak

* Datuak: Q105320246
# Inez (Texas)

Inez Ameriketako Estatu Batuetako erroldak esleitutako leku bat da. Victoria konderrian dago, Texas estatuan. 2.641 biztanle ditu, 154,46371 kilometro koadroko azaleran banatuta.

## Ikus, gainera

* Victoria konderria

## Kanpo estekak

* Datuak: Q970436
# Inezgane

Inezgane (arabieraz: إنزكان‎; Marokoko amazigera estandarrez: ⵉⵏⴻⵣⴳⴰⵏ) Inezgane-Aït Melloul prefekturan dagoen herria eta udalerria da, Souss-Massa eskualdean, Maroko. 2014ko zentsuaren arabera 130.333 biztanle zituen. Souss ibaiaren iparraldean kokatua, Agadiretik 13 kilometrora dago hegoaldean, Marokoko Ozeano Atlantikoan. Agadirreko barruti gisa har daiteke, baina ez da turismoaz bizi, Agadirren gertatzen den bezala.
Hainbat errepideren bide-gurutzean egonda, bere zokoengatik ezaguna da. Zilarra eta elikagaiak saltzen dira bere zokoan.

## Kanpo estekak

* Datuak: Q2736030
* Multimedia: Inezgane / Q2736030
# Inezgane-Ait Melloul prefektura

Inezgane-Ait Melloul (arabieraz: عمالة أنزكان - آيت ملول‎, Marokoko amazigera estandarrez: ⵉⵏⵣⴳⴳⴰⵏ ⴰⵢⵜ ⵎⵍⵍⵓⵍ) Marokoko prefektura bat da, 2015era arte Souss-Massa-Draâ eskualdean eta, gaur egun, Souss-Massa eskualdean dagoena. 293 kilometro koadro ditu eta 5 biztanle zentsatu 2014ean. Bere hiriburua Inezgane da.

## Banaketa administratiboa

Guztira hiru udalerri eta hiru komuna ditu:
| Udalerriak eta komunak | Biztanleria (1994) | Biztanleria (2004) |
| Inezgane | 92.485 | 112.753 |
| Ait Melloul | 82.764 | 130.370 |
| Dcheira El Jihadia | 72.182 | 89.367 |
| Lqliâa | 17.917 | 47.837 |
| Temsia | 15.756 | 26.385 |
| Oulad Dahou | 11.276 | 12.902 |

## Kanpo estekak

* Datuak: Q1662264
# Hettinger konderria (Ipar Dakota)

Hettinger konderria (ingelesez: Hettinger County) Ipar Dakotako konderri bat da, Ameriketako Estatu Batuetan. Hiriburua Mott da. 2010eko zentsuaren arabera 2.477 biztanle zituen, Hettinger kilometro koadroko azaleran.

## Geografia

Hettinger konderriak 2.936,48 kilometro koadro ditu. Horietatik 4,04 ura dira. Beste 2.932,44 lurra dira. Biztanleria dentsitatea 0,84 da.

## Demografia

2010eko zentsoan bizi ziren 2.477 pertsonetatik 2.384 txuriak edo hispanoak dira. Horietatik hispano edo latino kategorian 12 dira. 6 beltzak edo afroamerikarrak. 51 amerikar natiboak ziren eta 3 Hawaii edo Pazifikoko irletako natiboak. 1 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 32 pertsonek kokatzen zuten.

### Biztanleria piramidea
## Kanpo estekak

* Datuak: Q48867
* Multimedia: Hettinger County, North Dakota / Q48867
# Hetton-le-Hole

Hetton-le-Hole, Ingalaterrako ipar-ekialdean dagoen udalerri bat da, Tyne eta Wear konderrian.
2011n 12.127 biztanle zituen.
* Datuak: Q691566
* Multimedia: Hetton-le-Hole / Q691566
# Hetty Janssen

Hetty Janssen (Breda, Herbehereak, 1954ko urtarrilaren 1a) politikaria da, Herbehereetako Alderdi Laboristakoa (PvdA). 2011tik estatuko kidea da. 2019an, PvdAko fakzio buru bihurtu zen probintzia estatuetan. Gaur egun, Estatu Orokorren Goi Ganberako kidea da (2023).

## Lana

Politikan sartu aurretik, fisika, kimika, matematika eta ingeniaritzako irakasle lanetan aritu zen (1976-1988). Horren ostean, Janssen sarritan izan da zuzendaria hainbat zaintza-erakundetan, adinekoak zaintzen, ezinduen zaintzan eta gazteen zaintzan. 1988tik 1993ra Leeuwardeneko Wissesdwingermavoko zuzendaria izan zen. Janssen Slauerhof eta Piter Jelles eskola publikoko komunitateko kontseilu zentraleko kide ere izan zen (1993-2000). 2000-2004 bitartean C.B.D.-Friesland-eko zuzendari nagusia izan zen, Liburutegi Zerbitzuaren erakundea. 2004tik 2012ra, Janssen Groningeko Het Poortje-ko Administrazio Kontseiluko kide izan zen. 2010etik 2012ra Koartehimmen-eko Woodbrookers tratamendu zentroko administrazio kontseiluko kide izan zen. 2012tik 2018ra, Janssen De Waerden-eko zuzendari nagusia izan zen.

## Bizitza pertsonala

Janssenek 1971n amaitu zuen bigarren hezkuntza Rijks HBS Bredan, eta ondoren Natura eta Kimika ikasi zituen Utrechteko unibertsitatean. 1976an ezkondu zen. 1977an, Janssenek doktorego azterketabat egin ondoren lortu zuen diploma.
1981ean Downen sindromea duen alaba bat izan zuen, eta 1982an seme bat izan zuen.

## Politikako ibilbidea

2011tik, Janssen PvdAko kidea izan zen Frisiako probintzia estatuetan eta 2019tik 2022ra fakzioko presidentea. 2022an, Súdwest-Friesland tokiko agintaritzaren informatzaile bihurtu zen azken tokiko hauteskundeen ostean. 2022an ere, Janssen Erregearen Komisarioa berriro izendatzeko konfiantza batzordeko kide bihurtu zen. 2021-2022an, Janssen CLB lantaldeko kidea izan zen, zeina erdiko zuzendaritzaren eremuan balio sozialdemokrataren aplikazioan zentratu zen.
2009az geroztik, Janssen ELF fundazioko zuzendaritzako kidea da. 2018tik Stichting Urgente Noden Frieslandeko kontseiluko presidentea da. 2019az geroztik, Vrienden van de J.P. van den Bent fundazioko kontseilari bat da.

## Bitxikeriak

"Op weg naar een lagerhuis" telebista saioan (2012) epaimahaikidea. Stem op een Vrouw (2020) programaren tutorea, emakume gehiago kargu politikoetan sartzeko konpromisoa duen fundazioa da. Hetty Janssen 2023an aukeratu zuten azken lau urteotako estatuko kide onena.
Janssenek saskibaloian jokatu zuen 55 urte zituen arte.
* Datuak: Q117232936
* Multimedia: Hetty Janssen / Q117232936
# Hetty Kelly

Henrietta "Hetty" Kelly (1893 – 1918ko urria) irlandar dantzari eta musikagile bat izan zen. Charlie Chaplin zinema zuzendariaren lehen amodioa izan zen.
Chaplinek 1908an ezagutu zuen Londresen, biak Fred Karno enpresariarentzat Streatham Empire lanean ari zirenean. Bera kantu eta dantza konpainia batekin zegoen, Bert Couttsen Yankee-Doodle Girls, eta Chaplinek mozkor bat antzezten zuen "Mumming Birds"en. Chaplinek 19 urte zituen eta Hetty Kellyk 15. "Gazela mehe bat, aurpegi obalatua, xarmaz beteriko ahoa eta hortz ederrak" bezala gogoratzen zuen. Chaplinen buruan ideal femeninoa izatera iritsi zen, eta bere filmetako protagonista femeninoetako batzuetan birsortu zuen. Chaplinek 1964an idatzitako autobiografian hau idatzi zuen: "Bost aldiz bakarrik ikusi nuen arren, eta ia gure arteko topaketek hogei minutu baino gehiago iraun bazuten ere, topaketa labur horrek luzaroan eragin zidan."

## Kanpo estekak

* Datuak: Q17362620
* Multimedia: Hetty Kelly / Q17362620
# Hetty van de Wouw

Hetty van de Wouw (Kaatsheuvel, Herbehereak, 1998ko maiatzaren 29a) herbeherear txirrindularia da, taldekako abiadura proban espezialista eta pistako txirrindularitzan lehiatzen den kirolaria.
2024ko Parisko Olinpiar Jokoetan parte hartu zuen, eta zilarrezko domina bat lortu zuen keirin proban.
Zilarrezko domina bat irabazi zuen 2018ko Pistako Txirrindularitzako Munduko Txapelketan, eta zazpi domina Pistako Txirrindularitzako Europako Txapelketan, 2017. eta 2024. urteen artean.

## Nazioarteko domina

Olinpiar Jokoak :
| Urtea | Lekua | Domina | Lehiaketa |
| 2024 | Paris Frantzia | 02 ! | Keirina |
| Munduko Txapelketa ||||
| Urtea | Lekua | Domina | Lehiaketa |
| 2018 | Apeldoorn Herbehereak | 02 ! | Taldekako abiadura |
| Europako Txapelketa ||||
| Urtea | Lekua | Domina | Lehiaketa |
| 2017 | Berlin Alemania | 03 ! | Taldekako abiadura |
| 2021 | Grenchen Suitza | 01 ! | Taldekako abiadura |
| 2022 | Munich Alemania | 02 ! | Taldekako abiadura |
| 2023 | Grenchen Suitza | 03 ! | Taldekako abiadura |
| 2023 | Grenchen Suitza | 03 ! | 500 m contrarreloj |
| 2024 | Apeldoorn Herbehereak | 03 ! | Taldekako abiadura |
| 2024 | Apeldoorn Herbehereak | 03 ! | Keirina |

## Oharrak

* 1 2 Sailkatze txandan lehiatu zen.

## Erreferentziak

* ↑ «dewielersite.net» www.sitiodeciclismo.net (Noiz kontsultatua: 2024-08-14).
* ↑ ISSN https://olympics.com/en/paris-2024/athlete/1969180..
* ↑ «Hetty van de Wouw (Track Cycling) : Prize list and results» www.the-sports.org (Noiz kontsultatua: 2024-08-14).

## Kanpo estekak

* Datuak: Q28037293
* Multimedia: Hetty van de Wouw / Q28037293
# Hetzerath

Hetzerath Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 2.168 biztanle zituen 13,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q543174
* Multimedia: Hetzerath (Eifel) / Q543174
# Hettinger (Ipar Dakota)

Hettinger Ipar Dakotako hiri bat da. Adams konderrian kokatua dago. 2010ean 1.226 biztanle zituen, 2,20 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q28444
* Multimedia: Hettinger, North Dakota / Q28444
# Hettlingen

Hettlingen Suitzako udalerria da. Zürich kantonamenduan dago, Winterthur barrutia barrutian. 2014an 3,147 biztanle zituen 5,87 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64967
* Multimedia: Hettlingen / Q64967
Winterthur Seuzach
# Hettstadt

Hettstadt Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 3.645 biztanle zituen 13,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q508895
* Multimedia: Hettstadt / Q508895
# Hettstedt

Hettstedt Alemaniako hiri-udalerri bat da, Saxonia-Anhalt estatuan. Azken zentsuaren arabera 13.678 biztanle zituen, 36,93 kilometro koadroko azaleran.

## Kanpo estekak

* Datuak: Q50883
* Multimedia: Hettstedt / Q50883
# Hubzilla

Hubzilla sare sozial federatuetako sistema bat da eta software librea da MITren lizentziarekin, Zot protokoloetan oinarrituta. Ahalbidetzen du blogak, wikiak, egutegiak sortzea eta hodeia eskaintzen du WebDAV sarbidearekin, fitxategiak partekatzeko, objektuen ACL kudeaketa egiteko, etab. Komunitateentzako foroak eta txat-gelak sortzeko aukera ere ematen du. Diasporara eta Fedibertsora konekta daiteke, ActivityPub protokoloa erabiliz, PubCrawl plugin-a gehituta, oinarrizko gehigarrietan PubCrawl izeneko gehigarri bat eskaintzen da. Friendi.ca, Peertube eta NextCloud-en funtzionalitateak konbinatzen ditu.
Zerbitzariak hubetan eta nodoetan antolatzen dira, hubeko nodo edo adabegien artean datuak erreplikatuz, nolabaiteko erresilientzia bermatzeko. [Kontzentratzaile|hub]]ak ere elkarrekin konektatuta daude eskala handiagoko trukeak egiteko. Erregistratutako erabiltzailea sareko edozein instantziaren bidez konekta daiteke.
Androiden aplikazio batek, Nomad izenekoa eta F-Droiden eskuragarri dagoena, telefono adimendunetatik konektatzeko aukera ematen du.
RedMatrix izeneko proiektua Friendi.cako fork batekin hasi zen. Framasoften Gitlab instantzian zegoen eta PHP script lengoaian garatzen zen, eta MySQL datu-basea erabiltzen zuen, utf8mb4 moduan, hizkuntza eta emotikoi guztiak jasateko. LAMP motako pila batean funtzionatzeko diseinatuta zegoen.
Zerbitzuak BBcode onartzen du, eta 4.6 bertsiotik aurrera SVG linean integratzea.
Web orriak editatzeko Hubzillak BBcode, HTML, Markdown, testu arrunt eta Comanche sintaxiarekin editatzea ahalbidetzen du (BBcode bezalako deskribapen-lengoaia, Hubzilla diseinatzeko erabilia).
2020ko uztailean, Fedibertso-ak Hubzillaren 98 instantzia publiko zituen, Fedibertso-ko instantzien % 2 baino zertxobait gutxiago.

## Erreferentziak

* ↑ Hubzilla. .
* ↑ Tofeo. Hubzilla. .
* 1 2 Papey. Sortie de Hubzilla 1.1. .
* ↑ pubcrawl. .
* ↑ Cagizero. La Fée diverse déploie ses ailes — Mastodon, la Fediverse et l’avenir des réseaux décentralisés. .
* ↑ Hubzilla. .
* ↑ Talkplus. Nomad mobile application for hubzilla. .
* ↑ HubZilla. .
* ↑ Papey. Sortie de Hubzilla 2.6. .
* 1 2 Sean Tilley. The Do-Everything System: An in-depth review of Hubzilla 3.0.. .
* ↑ David Naranjo. Liberada la nueva versión de la plataforma de comunicaciones descentralizadas Hubzilla 4.6. .
* ↑ Documentation Hubzilla: À propos. .
* ↑ Fediverse Network — Hubzilla Instances. .

## Kanpo estekak

* (Ingelesez) Hubzilla - Webgune ofiziala
* (Ingelesez) Hubzillak erabiltzen duen Zot protokoloa
* Datuak: Q22115408
# Hubina

Hubina Eslovakiako udalerri bat da, Piešťanyko barrutian kokatuta. 26,84 km²ko azalera du eta 507 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043565
* Multimedia: Hubina / Q1043565
# Hublersburg (Pennsylvania)

Hublersburg Ameriketako Estatu Batuetako erroldak esleitutako leku bat da. Centre konderrian kokatuta dago, Pennsylvania estatuan. 121 biztanle ditu, 0,418266 kilometro koadroko azaleran banatuta.

## Ikus, gainera

* Centre konderria

## Kanpo estekak

* Datuak: Q5904033
# Hubley mendia (Alaska)

Hubley mendia, ingelesez: Mount Hubley, AEBetako Brooks mendikatean dagoen gailur bat da, Alaska estatuan. 2.718 metroko garaiera du.
# Hubovo

Hubovo Eslovakiako udalerri bat da, Rimavská Sobotako barrutian kokatuta. 11,08 km²ko azalera du eta 137 biztanle 2017ko datuen arabera.

## Historia

Idatzizko lehen aipamena 1235. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045875
* Multimedia: Hubovo / Q1045875
# Hubová

Hubová Eslovakiako udalerri bat da, Ružomberokeko barrutian kokatuta. 16,70 km²ko azalera du eta 1064 biztanle 2017ko datuen arabera.

## Historia

Idatzizko lehen aipamena 1425. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q578925
* Multimedia: Hubová / Q578925